**ΠΡΟΔΙΑΓΡΑΦΗ**

**ΕΝΟΠΛΩΝ ΔΥΝΑΜΕΩΝ**

|  |  |
| --- | --- |
| ΠΕΔ – Α –01117 | ΕΚΔΟΣΗ 3η |

|  |
| --- |
| ΧΑΡΤΟΚΙΒΩΤΙΑ ΣΥΣΚΕΥΑΣΙΑΣ ΜΕΡΙΔΩΝ ΤΡΟΦΗΣ ΚΛΙΜΑΚΑΣ «4Β» ΤΟΥ ΓΚΤΕΔ |

|  |
| --- |
| ΟΚΤΩΒΡΙΟΣ 2025 |

|  |
| --- |
| ΕΛΛΗΝΙΚΗ ΔΗΜΟΚΡΑΤΙΑ |
| ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ |

ΑΔΙΑΒΑΘΜΗΤΟ

ΑΝΑΡΤΗΤΕΑ ΣΤΟ ΔΙΑΔΙΚΤΥΟ

**ΠΙΝΑΚΑΣ ΠΕΡΙΕΧΟΜΕΝΩΝ**

|  |  |
| --- | --- |
|  | ΣΕΛΙΔΑ |
| 1. ΠΕΔΙΟ ΕΦΑΡΜΟΓΗΣ | 3 |
| 2. ΣΧΕΤΙΚΑ ΕΓΓΡΑΦΑ | 3 |
| 3. ΤΑΞΙΝΟΜΗΣΗ | 3 |
| 4. ΤΕΧΝΙΚΑ ΧΑΡΑΚΤΗΡΙΣΤΙΚΑ | 4 |
| 4.1. Ορισμός Εφοδίου | 4 |
| 4.2. Φυσικά Χαρακτηριστικά | 4 |
| 4.2.1. Γενικά | 4 |
| 4.2.2. Φυσικοχημικά Χαρακτηριστικά | 4 |
| 4.2.3. Μηχανικά Χαρακτηριστικά Εσωτερικών Χαρτοκιβωτίων | 4 |
| 4.2.4. Μηχανικά Χαρακτηριστικά Εξωτερικών Χαρτοκιβωτίων | 4 |
| 4.2.5. Διαστάσεις - Προσαρμογή | 5 |
| 5. ΣΥΣΚΕΥΑΣΙΑ/ΕΠΙΣΗΜΑΝΣΕΙΣ | 6 |
| 5.1 Συσκευασία | 6 |
| 5.2 Επισημάνσεις | 6 |
| 6. ΑΠΑΙΤΗΣΕΙΣ ΣΥΜΜΟΡΦΩΣΗΣ ΕΦΟΔΙΩΝ | 6 |
| 6.1 Συνοδευτικά Έγγραφα/Πιστοποιητικά | 6 |
| 6.2 Επιθεωρήσεις/Δοκιμές | 6 |
| 6.2.1 Δειγματοληψία | 6 |
| 6.2.2 Διενεργούμενοι Έλεγχοι | 8 |
| 7. ΛΟΙΠΕΣ ΑΠΑΙΤΗΣΕΙΣ | 8 |
| 8. ΠΕΡΙΕΧΟΜΕΝΟ ΠΡΟΣΦΟΡΑΣ | 9 |
| 9. ΠΡΟΤΑΣΕΙΣ ΒΕΛΤΙΩΣΗΣ ΠΡΟΔΙΑΓΡΑΦΗΣ | 9 |
| 10. ΠΡΟΣΘΗΚΗ Ι | Ι-1 |
| 11. ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ |  |

1. ΠΕΔΙΟ ΕΦΑΡΜΟΓΗΣ

Τα «Χαρτοκιβώτια Συσκευασίας Μερίδων Τροφής Κλίμακας 4Β του ΓΚΤΕΔ», που περιγράφονται στην παρούσα προδιαγραφή, προορίζεται να χρησιμοποιηθούν για την συσκευασία των εφοδίων που περιλαμβάνονται στις μερίδες τροφής κλίμακας 4Β του ΓΚΤΕΔ.

1. ΣΧΕΤΙΚΑ ΕΓΓΡΑΦΑ

2.1 Κανονισμός (ΕΚ) αριθ. 213/2008 της Επιτροπής, της 28ης Νοεμβρίου 2008, για τροποποίηση του κανονισμού (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου περί του κοινού λεξιλογίου για τις δημόσιες συμβάσεις (CPV) και των οδηγιών του Ευρωπαϊκού Κοινοβουλίου και του Συμβουλίου 2004/17/ΕΚ και 2004/18/ΕΚ περί των διαδικασιών σύναψης δημοσίων συμβάσεων, όσον αφορά την αναθεώρηση του CPV, (όπως έχει τροποποιηθεί και ισχύει).

2.2 Γενικός Κανονισμός Τροφοδοσίας Ενόπλων Δυνάμεων (ΦΕΚ Β΄294/17-02-2009).

2.3 Allied Codification Publication Number. NATO ACodP-2/3.

2.4 ISO 9001 ʺQuality Management Systems - Requirementsʺ.

2.5 EN ISO 536 ʺPaper and Board — Determination of Grammageʺ.

2.6 EN ISO 2759 ʺBoard — Determination of Bursting Strengthʺ.

2.7 EN ISO 3034 ʺCorrugated Fiberboard – Determination of single sheet Thicknessʺ.

2.8 EN ISO 17025 ʺGeneral requirements for the competence of testing and calibration laboratoriesʺ.

2.9 TAPPI T 810 ʺBursting Strength of Corrugated boardʺ.

2.10 Τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.

1. ΤΑΞΙΝΟΜΗΣΗ

Τα «Χαρτοκιβώτια Συσκευασίας Μερίδων Τροφής Κλίμακας 4Β του ΓΚΤΕΔ», που περιγράφονται στην παρούσα προδιαγραφή ανήκουν στην κλάση NSC 8115 «Boxes, Cartons and Crates», κατά NATO ACodP-2/3. Επιπλέον, φέρει περιγραφή και κωδικό CPV (Common Procurement Vocabulary) Χαρτοκιβώτια, 44617100-9, αντίστοιχα.

1. ΤΕΧΝΙΚΑ ΧΑΡΑΚΤΗΡΙΣΤΙΚΑ
	1. Ορισμός Υλικού

Με την ονομασία «Χαρτοκιβώτια Συσκευασίας Μερίδων Τροφής Κλίμακας 4Β του ΓΚΤΕΔ», νοούνται τα κιβώτια από χαρτόνι τα οποία είναι κατάλληλα για την συσκευασία των εφοδίων που περιλαμβάνονται στην κλίμακα 4Β του ΓΚΤΕΔ, τα οποία παρέχουν επαρκή προστασία από το περιβάλλον και από μηχανικές καταπονήσεις και επιτρέπουν την ευχερή στοίβαξη, εναποθήκευση, μεταφορά και εν γένει χειρισμό αυτών. Αυτά διακρίνονται σε:

* + 1. Εσωτερικά χαρτοκιβώτια συσκευασίας (ατομικές μερίδες).
		2. Εξωτερικά χαρτοκιβώτια συσκευασίας.
	1. Φυσικά Χαρακτηριστικά
		1. Γενικά

Τα χαρτοκιβώτια πρέπει να είναι:

* + - 1. Καινούργια και αχρησιμοποίητα.
			2. Πτυσσόμενα από κυματοειδές χαρτόνι.
			3. Απαλλαγμένα από οπές, κηλίδες, σχισίματα, εκδορές, ή άλλα ελαττώματα που να επηρεάζουν την εμφάνιση ή/και την καταλληλότητά τους.
			4. Πλήρως συνεργάσιμα μεταξύ τους όπως περιγράφεται στην παράγραφο 4.2.5.6.
		1. Φυσικοχημικά Χαρακτηριστικά

Τα χαρτοκιβώτια να είναι κατασκευασμένα από χαρτόνι προερχόμενο από μηχανικό ή χημικό πολτό ή μίγμα αυτών.

* + 1. Μηχανικά Χαρακτηριστικά Εσωτερικών Χαρτοκιβωτίων
			1. Μάζα ανά μονάδα επιφανείας, κυματοειδούς χαρτονιού, μεγαλύτερη από 589 gr/m2.
			2. Αντοχή στη Διάρρηξη Κυματοειδούς χαρτονιού, BST, μεγαλύτερη από 1300 KPa.
			3. Πάχος κυματοειδούς χαρτονιού, σύμφωνα με την ορθή βιομηχανική πρακτική για την επίτευξη των επιθυμητών λοιπών μηχανικών χαρακτηριστικών και απαιτήσεων που αφορούν στις διαστάσεις.
		2. Μηχανικά Χαρακτηριστικά Εξωτερικών Χαρτοκιβωτίων
			1. Μάζα ανά μονάδα επιφανείας, κυματοειδούς χαρτονιού, μεγαλύτερη από 800 gr/m2.
			2. Αντοχή στη Διάρρηξη Κυματοειδούς χαρτονιού, BST, μεγαλύτερη από 1050 KPa.
			3. Πάχος κυματοειδούς χαρτονιού, σύμφωνα με την ορθή βιομηχανική πρακτική για την επίτευξη των επιθυμητών λοιπών μηχανικών χαρακτηριστικών και απαιτήσεων που αφορούν στις διαστάσεις.
		3. Διαστάσεις - Προσαρμογή
			1. Οι εσωτερικές διαστάσεις των χαρτοκιβωτίων, **εκτός εάν αλλιώς καθορισθεί από τον φορέα προμήθειας,** πρέπει να είναι οι ακόλουθες.
				1. Χαρτοκιβώτια της παραγράφου 4.1.1, μήκος 233mm, πλάτος 118mm και ύψος 135mm.
				2. Χαρτοκιβώτια της παραγράφου 4.1.2, μήκος 395mm, πλάτος 250mm και ύψος 305mm.
			2. Επιτρέπεται ανοχή στις παραπάνω διαστάσεις ±2mm για τα χαρτοκιβώτια της παραγράφου 4.1.1 και ±4mm για τα χαρτοκιβώτια της παραγράφου 4.1.2 ώστε να είναι εφικτή η ικανοποίηση της παραγράφου 4.2.5.6.
			3. Τα πλάγια τοιχώματα των χαρτοκιβωτίων να ενώνονται σε μία ακμή με συγκόλληση και η επικάλυψη στα σημεία σύνδεσης να είναι τουλάχιστον 30mm. Προαιρετικά, εκτός της συγκόλλησης μπορούν να φέρουν και ενίσχυση με συνδετήρες που δεν θα προεξέχουν.
			4. Τα πτερύγια της οροφής και του πυθμένα (άνω και κάτω επιφάνειας) των χαρτοκιβωτίων, πρακτικά, να εφάπτονται καλά όταν αναπτυχθούν σε ορθογώνια παραλληλεπίπεδα (κλειστά) για λόγους καλύτερης αντοχής, στερεότητας και προστασίας των εφοδίων στο εσωτερικό τους κατά τη στοίβαξη, φόρτωση, μεταφορά και εκφόρτωση. Επιτρεπόμενο κενό έως 2mm.
			5. Τα χαρτοκιβώτια μιας μερίδας της παραγράφου 4.1.1 τοποθετούνται ανά έξι (6) εντός των εξωτερικών χαρτοκιβωτίων της παραγράφου 4.1.2 σε διπλή σειρά με τη μεγαλύτερη πλευρά τους (μήκος) παράλληλη προς το πλάτος αυτού.
			6. Οι διαστάσεις των χαρτοκιβωτίων σε συνδυασμό με το πάχος του χαρτονιού πρέπει να επιτρέπει την τοποθέτηση των χαρτοκιβωτίων όπως περιγράφεται στην παράγραφο 4.2.5.5, ώστε πρακτικά να εφαρμόζουν και να κλείνουν καλά, χωρίς την ύπαρξη υπερβολικών κενών. Για το λόγο αυτό, ο κατασκευαστής πρέπει να ακολουθήσει κατάλληλη βιομηχανική πρακτική και εντός των ανοχών που αναφέρονται παραπάνω ώστε να εξασφαλίσει καλή προσαρμογή, κατά την διαδικασία συσκευασίας, των χαρτοκιβωτίων των παραγράφων 4.1.1 και 4.1.2.
1. ΣΥΣΚΕΥΑΣΙΑ/ΕΠΙΣΗΜΑΝΣΕΙΣ
	1. Συσκευασία

Τα υπό προμήθεια χαρτοκιβώτια παραδίνονται συμπτυγμένα και σε δέματα, ανά είδος, δεμένα με πλαστικό τσέρκι ή άλλο στερεό μέσο πρόσδεσης, ανά 25 τεμάχια και κατάλληλα προστατευμένα από περιβαλλοντικές επιδράσεις με την χρήση θερμοσυρικνούμενου πλαστικού ή άλλου κατάλληλου τρόπου.

* 1. Επισημάνσεις

Στα χαρτοκιβώτια της παραγράφου 4.1.2 πρέπει να αναγράφονται και στις δύο πλευρικές εξωτερικές επιφάνειές τους, με ανεξίτηλο, ευκρινή τρόπο οι επισημάνσεις της Προσθήκης «ΙΙ», **εκτός εάν αλλιώς καθορισθεί από τον φορέα προμήθειας**.

1. ΑΠΑΙΤΗΣΕΙΣ ΣΥΜΜΟΡΦΩΣΗΣ ΕΦΟΔΙΟΥ
	1. Συνοδευτικά Έγγραφα/Πιστοποιητικά

Ο προμηθευτής, κατά την παράδοση του εφοδίου, υποχρεούται να καταθέσει στην επιτροπή παραλαβής και τα παρακάτω δικαιολογητικά:

* + 1. Πιστοποιητικά ποιότητας της παρτίδας των χαρτοκιβωτίων των παραγράφων 4.1.1 και 4.1.2, εκδιδόμενο από το/ή τα εργοστάσιο/α κατασκευής αυτών, όπου θα εμφανίζονται τα στοιχεία και οι προδιαγραφές των χαρτοκιβωτίων.
		2. Αντίγραφο πιστοποιητικού από διαπιστευμένο φορέα, ότι το εργοστάσιο κατασκευής των χαρτοκιβωτίων είναι πιστοποιημένο κατά ISO 9001.
	1. Επιθεωρήσεις/Δοκιμές
		1. Δειγματοληψία
			1. Η Δειγματοληψία διενεργείται από την Επιτροπή Παραλαβής για κάθε παρτίδα (LOT NUMBER) του εφοδίου και αφού έχει ολοκληρωθεί η παράδοση της παρτίδας, με την προϋπόθεση ότι η παράδοση πραγματοποιείται σε μία Μονάδα. Σε περίπτωση υλοποίησης παραδόσεων σε διαφορετικές Μονάδες, διενεργείται δειγματοληψία σε κάθε παραλαμβάνουσα Μονάδα και για κάθε παρτίδα (LOT NUMBER) του εφοδίου.
			2. Η δειγματοληψία γίνεται ομοιόμορφα, ώστε να είναι αντιπροσωπευτική της παρτίδας.
			3. Η επιτροπή παραλαβής χρησιμοποιεί το σχέδιο δειγματοληψίας του Πίνακα της Προσθήκης «Ι», για αποστολή δειγμάτων προς το 791 ΤΕΦ, για έλεγχο των μηχανικών χαρακτηριστικών των παραγράφων 4.2.3 και 4.2.4 καθώς και των διαστάσεων των χαρτοκιβωτίων της παραγράφου 4.2.5. Αντίστοιχος αριθμός δειγμάτων, αποστέλλεται στο φορέα προμήθειας, ως αντιδείγματα.
			4. Η επιτροπή παραλαβής χρησιμοποιεί το σχέδιο δειγματοληψίας του Πίνακα, της Προσθήκης «Ι», στήλη 3, για έλεγχο των γενικών χαρακτηριστικών των παραγράφων 4.2.1.1, 4.2.1.2 και 4.2.1.3.
			5. Η επιτροπή παραλαβής λαμβάνει δείγμα τουλάχιστον 10 σετ χαρτοκιβωτίων για τον έλεγχο των γενικών χαρακτηριστικών της παραγράφου 4.2.1.4 σε συνδυασμό με την παράγραφο 4.2.5.6.
			6. Η επιτροπή παραλαβής, λαμβάνει επιπλέον δείγματα για πραγματοποίηση συγκεκριμένων ελέγχων πλέον των αναφερομένων στην παρούσα προδιαγραφή, μετά από εντολή του φορέα προμήθειας και ενημέρωση του προμηθευτή. Στην περίπτωση αυτή, ο φορέας προμήθειας καθορίζει την ποσότητα του δείγματος και την διαδικασία ελέγχου. Τα δείγματα αποστέλλονται προς εργαστήριο του ευρύτερου δημόσιου τομέα ή σε διαπιστευμένο ιδιωτικό εργαστήριο σύμφωνα με EN ISO/IEC 17025, με μέριμνα του προέδρου της επιτροπής παραλαβής και με έξοδα (αποστολή δειγμάτων, εξέταση κ.λ.π.) του προμηθευτή. Αντίστοιχος αριθμός δειγμάτων, αποστέλλεται στο φορέα προμήθειας, ως αντιδείγματα. Σε περίπτωση που ο προμηθευτής καταθέσει πιστοποιητικό, όπου θα φαίνεται ότι έγινε ο συγκεκριμένος έλεγχος, σε διαπιστευμένο εργαστήριο κατά EN ISO/IEC 17025 για τις συγκεκριμένες δοκιμές, η επιτροπή παραλαβής δεν ενεργεί αυτή την δειγματοληψία, αλλά κάνει δεκτά τα πιστοποιητικά. Η δειγματοληψία αυτή διενεργείται μόνο μετά από εντολή του φορέα προμήθειας.
			7. Σε όλα τα δείγματα και αντιδείγματα, τοποθετείται πινακίδα στην οποία αναγράφονται:
				1. Ο αριθμός της σύμβασης.
				2. Το είδος του υλικού.
				3. Η δειγματισθείσα ποσότητα.
				4. Το ονοματεπώνυμο του προμηθευτή.
				5. Η προδιαγραφή και η έκδοσή της.
				6. Η ημερομηνία δειγματοληψίας.
				7. Η ένδειξη της παρτίδας παραγωγής.
				8. Ο αριθμός του δείγματος.
				9. Η υπηρεσία παραλαβής του εφοδίου.
				10. Το εργαστήριο ελέγχου και το είδος ελέγχου.
				11. Η λέξη «ΔΕΙΓΜΑ» ή «ΑΝΤΙΔΕΙΓΜΑ» ανάλογα της περίπτωσης.
			8. Τα δείγματα που λαμβάνονται βαρύνουν τον προμηθευτή, που υποχρεώνεται σε άμεση αναπλήρωση ή μείωση της αντίστοιχης ποσότητας από αυτή που παραδόθηκε τελικά. Επιπλέον, όλα τα έξοδα των εξετάσεων και της αποστολής των δειγμάτων στα εργαστήρια βαρύνουν τον προμηθευτή.
		2. Διενεργούμενοι Έλεγχοι
			1. Επιτροπή Παραλαβής.
				1. Ελέγχει την συσκευασία σύμφωνα με την παράγραφο 5.1.
				2. Ελέγχει την απουσία επισημάνσεων, σύμφωνα με την παράγραφο 5.2.
				3. Ελέγχει τα έγγραφα των παραγράφων 6.1.1 και 6.1.2 και αποστέλλει τα πιστοποιητικά ποιότητας της παραγράφου 6.1.1 προς έλεγχο στο 791 ΤΕΦ.
				4. Ελέγχει τα γενικά χαρακτηριστικά των παραγράφων 4.2.1.1, 4.2.1.2 και 4.2.1.3.
				5. Ελέγχει τα γενικά χαρακτηριστικά της παραγράφου 4.2.1.4 σύμφωνα με την παράγραφο 6.2.1.5.
			2. 791 ΤΕΦ
				1. Ελέγχει τα μηχανικά χαρακτηριστικά σύμφωνα με την παράγραφο 6.2.1.3 και τα πιστοποιητικά ποιότητας της παρτίδας των χαρτοκιβωτίων της παραγράφου 6.1.1, με τις παρακάτω μεθόδους.

Μάζα ανά μονάδα επιφανείας, με τη μέθοδο EN ISO 536 Paper and Board — Determination of Grammage.

Πάχος κυματοειδούς χαρτονιού, με τη μέθοδο ISO 3034 Corrugated Fiberboard – Determination of single sheet Thickness.

Αντοχή στη διάρρηξη κυματοειδούς χαρτονιού, με τη μέθοδο ΕΝ ISO 2759 Board — Determination of Bursting Strength ή SCAN P 25, ή TAPPI T 810.

* + - * 1. Ελέγχει τις διαστάσεις των χαρτοκιβωτίων σύμφωνα με την παράγραφο 6.2.1.3, με τις οικείες μεθόδους του εργαστηρίου.
1. ΛΟΙΠΕΣ ΑΠΑΙΤΗΣΕΙΣ
	1. Η παράδοση των χαρτοκιβωτίων θα πραγματοποιηθεί σύμφωνα με τα καθοριζόμενα στη διακήρυξη του διαγωνισμού προμήθειάς του, με μέριμνα και έξοδα του προμηθευτή.
	2. Σε περίπτωση αδυναμίας εκτέλεσης, από το 791 ΤΕΦ, ορισμένων ελέγχων των χαρτοκιβωτίων, γίνονται δεκτά τα αποτελέσματα των μετρήσεων που αναγράφονται στο πιστοποιητικό του εργοστασίου κατασκευής αυτών. Στην περίπτωση αυτή, οι τιμές θα αναγράφονται στο Δελτίο του 791 ΤΕΦ με την ένδειξη ότι ελήφθησαν από το πιστοποιητικό του κατασκευαστή. Η υπηρεσία διατηρεί το δικαίωμα της για εργαστηριακό έλεγχο των χαρτοκιβωτίων, όποτε αυτό κριθεί απαραίτητο, έστω και εάν αυτά τα στοιχεία απορρέουν από τα κατατιθέμενα πιστοποιητικά.
	3. Σε περίπτωση που κάποιο εργαστήριο δεν έχει την δυνατότητα ελέγχου σε κάποια χαρακτηριστικά του εφοδίου που του ανατίθενται, τα δείγματα, μετά από ερώτημα της επιτροπής παραλαβής για την δυνατότητα-διαθεσιμότητα του εργαστηρίου για την ανάλυση, αποστέλλονται από την επιτροπή στο ΓΧΚ ή άλλο κατάλληλο εργαστήριο του δημόσιου φορέα ή πιστοποιημένο κατά EN ISO/IEC 17025 εργαστήριο (που θα του υποδείξει το εργαστήριο που δεν δύναται να εκτελέσει τις αναλύσεις που του ανατίθενται με το παρόν, παρέχοντας επιπροσθέτως στην επιτροπή τυχόν πληροφορίες που θα απαιτηθούν).
	4. Σε περίπτωση τεχνικών προβλημάτων με τα δείγματα που αποστέλλονται στα εργαστήρια, οι επιτροπές μπορούν να διενεργούν επαναληπτική δειγματοληψία ή συμπληρωματική δειγματοληψία, σύμφωνα με τα προβλεπόμενα στην ισχύουσα εθνική και ενωσιακή νομοθεσία.
2. ΠΕΡΙΕΧΟΜΕΝΟ ΠΡΟΣΦΟΡΑΣ

Η τεχνική προσφορά να περιλαμβάνει ακριβή και λεπτομερή περιγραφή του προσφερόμενου εφοδίου και να συνοδεύεται από τα εξής :

* 1. Υπεύθυνη δήλωση, στην οποία να δηλώνονται τα παρακάτω:
		1. Κατά την παραγωγή των χαρτοκιβωτίων δεν χρησιμοποιήθηκε διαδικασία που απαγορεύεται από την ισχύουσα εθνική και ενωσιακή νομοθεσία.
		2. Αποδοχή επιθεώρησης των εγκαταστάσεων παραγωγής του εφοδίου από αρμόδια επιτροπή της Στρατιωτικής Υπηρεσίας.
		3. Η επιχείρηση παραγωγής του εφοδίου διαθέτει, εν ισχύ, άδεια λειτουργίας, αριθμό έγκρισης εγκαταστάσεως και τόσο αυτή όσο και ο προμηθευτής έχει αναπτύξει και εφαρμόζει σύστημα διαχείρισης ποιότητας ISO: 9001.
	2. Φύλλο Συμμόρφωσης σύμφωνα με το Υπόδειγμα που βρίσκεται αναρτημένο στο φάκελο «ΕΝΤΥΠΑ» αφού πρώτα επιλεγεί «ΝΟΜΟΘΕΣΙΑ – ΕΝΤΥΠΑ – ΥΠΟΔΕΙΓΜΑΤΑ» της διαδικτυακής τοποθεσίας της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία <https://prodiagrafes.army.gr>. Διευκρινίζεται ότι η κατάθεση του φύλλου συμμόρφωσης δεν απαλλάσσει τους προμηθευτές, από την υποχρέωση υποβολής των κατά περίπτωση δικαιολογητικών, που καθορίζονται με την παρούσα προδιαγραφή.
1. ΠΡΟΤΑΣΕΙΣ ΒΕΛΤΙΩΣΗΣ ΠΡΟΔΙΑΓΡΑΦΗΣ

 Σχολιασμός της παρούσας Προδιαγραφής από κάθε ενδιαφερόμενο, για τη βελτίωσή της, μπορεί να γίνει στη διαδικτυακή τοποθεσία του ΓΕΕΘΑ, μέσω της ηλεκτρονικής εφαρμογής ΠΕΔ, στη διαδικτυακή τοποθεσία <https://prodiagrafes.army.gr>.

ΠΡΟΣΘΗΚΕΣ

Ι Πίνακας Δειγματοληψίας Χαρτοκιβωτίων

ΙΙ Υπόδειγμα Επισημάνσεων

**ΠΡΟΣΘΗΚΗ Ι**

**ΣΤΗΝ ΠΕΔ – Α –01117 (ΕΚΔΟΣΗ 3η)**

**ΠΙΝΑΚΑΣ**

**ΔΕΙΓΜΑΤΟΛΗΨΙΑΣ ΧΑΡΤΟΚΙΒΩΤΙΩΝ**

|  |  |  |
| --- | --- | --- |
| ΜΕΓΕΘΟΣ ΠΑΡΤΙΔΑΣ ΧΑΡΤΟΚΙΒΩΤΙΩΝ(Ανά τύπο σύμφωνα με την παρ. 4.1) | Αριθμός δειγμάτων για εργαστηριακό έλεγχο (791 ΤΕΦ) (Ανά τύπο σύμφωνα με την παρ. 4.1)1. Μηχανικά Χαρακτηριστικά και Διαστάσεις | Αριθμός δειγμάτων για έλεγχο Γενικών χαρακτηριστικών από Επιτροπή παραλαβής.(Ανά τύπο σύμφωνα με την παρ. 4.1) |
| **1** | **2** | **3** |
|  | Αριθμός Χαρτοκιβωτίων | Αριθμός αποδοχήςΕλαττωματικών χαρτοκιβωτίων | Αριθμός Χαρτοκιβωτίων | Αριθμός αποδοχήςΕλαττωματικών χαρτοκιβωτίων(μόνο για παρ. 4.2.1.3) |
|
| 4,800 ή λιγότερα | 6 | 1 | 12 | 2 |
| 4,801 -24,000  | 13 | 1 | 26 | 2 |
| 24,001 -48,000  | 21 | 1 | 42 | 2 |
| 48,001 -84,000  | 29 | 1 | 58 | 2 |
| 84,001 -144,000  | 38 | 1 | 76 | 2 |
| 144,001-240,000  | 48 | 1 | 96 | 2 |
| Περισσότερα από 240,000  | 60 | 1 | 120 | 2 |

**ΠΡΟΣΘΗΚΗ ΙΙ**

**ΣΤΗΝ ΠΕΔ – Α –01117 (ΕΚΔΟΣΗ 3η)**

**ΥΠΟΔΕΙΓΜΑ ΕΠΙΣΗΜΑΝΣΕΩΝ**

|  |
| --- |
| **ΠΡΟΣΟΧΗ****ΑΤΤΕΝΤΙΟΝ****ΑΤΤΕΝΤΙΟΝ**ΝΑ ΤΗΡΕΙΤΑΙ ΣΕ ΔΡΟΣΕΡΟΚΑΙ ΞΗΡΟ ΜΕΡΟΣKEEP ΙΝ COOL AND DRY PLACETEMIR AU FRAIS ET SEC |

\* Oι χαρακτήρες των τριών πρώτων γραμμών να έχουν ύψος χαρακτήρων 9-11 χιλιοστά, να είναι σε Arial γραμματοσειρά, σε bold μορφή και με υπογράμμιση. Αντίστοιχα οι χαρακτήρες των επόμενων τεσσάρων γραμμών να έχουν ύψος χαρακτήρων 5-7 χιλιοστά.

|  |
| --- |
| ΕΓΚΡΙΣΗ ΠΕΔ |
| ΣΥΝΤΑΞΗ |
|  |
|  |
| ΕΛΕΓΧΟΣ |
|  |
|  |
| ΘΕΩΡΗΣΗ |
|  |
|  |
| Αθήνα, Οκτώβριος 2025 |